Sherri Tenpenny

Sherri J. Tenpenny er en amerikansk osteopat og antivaksine-aktivist. Hun sitter i styret for International Medical Council on Vaccination, en amerikansk aktivist-organisasjon som stiller seg kritisk til vaksiner.Who are the anti-vaxxers? Washington Examiner

Tenpenny mener at vaksiner forårsaker autisme, astma, ADHD og autoimmune sykdommer. I tillegg har hun hevdet at krybbedød skyldes vaksiner, at HPV-vaksinen er designet for å ta livet av kvinner og at de dødelige influensaepidemiene på 1900-tallet ble utløst av vaksinasjon . Disse påstandene står i kontrast vitenskapelig konsensus som tilsier at det ikke finnes noen slike sammenhenger. Hun har utgitt fire bøker om vaksiner hvor hun baserer sine konklusjoner på diskreditert forskning. Hun har ingen formell ekspertise i immunologi, og ingen vitenskapelige forskningsartikler om vaksiner publisert i anerkjente medisinske tidsskrifter.

I tillegg til sine bøker selger Tenpenny DVD-er og kosttilskudd på sitt nettsted. Hun anbefaler kosttilskudd som alternativ til vaksiner, deriblant kolloidalt sølv.

I mars 2015 hadde hun planlagt en foredragsturné i Australia, men denne ble kansellert etter sterke protester mot hennes konspirasjonsteorier om vaksiner.

Blant norske vaksinemotstandere benyttes Tenpenny hyppig som referanse, blant annet på det ytterliggående nettstedet Nyhetsspeilet.Vaksineskeptikere mot vaksinelegen Bergensavisen Redaktør Dag Viljen Poleszynski i tidsskriftet Mat & Helse har referert til Tenpenny i sin gjengivelse av konspirasjonsteorier om vaksiner.Vaksinere eller ikke vaksinere - det er spørsmålet Mat & Helse En av de vaksinekritiske bøkene hennes benyttes som lærebok ved Tunsberg Medisinske Skole som utdanner alternative behandlere i Norge.Bøker til Biopati Tunsberg Medisinske Skole

Tenpenny har markert seg som en sterk motstander av vaksinasjon mot Covid-19. Hun har arrangert sine egne boot camps hvor deltakere fôres med konspirasjonsteorier om pandemien og vaksinene. Hun har hevdet at de fleste vaksineprodusenter er jødiske.

I 2021 rapporterte organisasjonen Center for Countering Digital Hate (CCDH) om at tolv personer sto for to tredjedeler av spredning av konspirasjonsteorier om vaksiner i sosiale medier. Tenpenny var blant disse tolv som de kalte «disinformation dozen».

 Publiserte arbeider 

Referanser

Kategori:Vaksinemotstandere fra USA
Kategori:Personer innen alternativ behandling
Kategori:Osteopater
Kategori:Personer fra Ohio
Kategori:Fødselsdato ikke oppgitt